open-index/open-wikipedia-markdown huggingface dataset:
Meixoeiro

O topónimo **Meixoeiro** pode referirse a:

;En Galiza
***Meixoeiro**, lugar da parroquia de Riobó, no concello de Cabana de Bergantiños;
***O Meixoeiro**, lugar da parroquia de Mourentán, no concello de Arbo;
***O Meixoeiro**, lugar da parroquia de Corredoira, no concello de Cerdedo-Cotobade;
***O Meixoeiro**, lugar da parroquia de Cabral, no concello de Vigo.

## Véxase tamén
### Outros artigos
***O Meixueiro**, lugar da parroquia da Guía, no concello de Gomesende;
***Hospital do Meixoeiro**, centro hospitalario público da cidade de Vigo.
Les Useres

**Les Useres** (en castelán e tamén oficial: *Useras*) é un municipio da Comunidade Valenciana, situado na provincia de Castelló, na comarca do Alcalatén. A súa poboación residente é de 992 habitantes (INE 2014).

A súa economía baséase na agricultura e gandería.

## Véxase tamén 
### Ligazóns externas 
*miniatura|Les Useresminiatura|Les Useresminiatura|Les UseresSitio web oficial
Walk Along

**"Walk Along"** é unha canción da cantante holandesa Trijntje Oosterhuis. A canción foi escrita por Anouk Teeuwe e Tobias Karlsson. A canción representará aos Países Baixos no Festival de Eurovisión 2015.

## Posición nas listas
## Notas
## Véxase tamén
### Outros artigos
* Festival de Eurovisión 2015
* Trijntje Oosterhuis
Austricusa

**Austricusa** ou **Ostrogoda** foi unha raíña longobarda do século VI, filla dun rei xépido descoñecido. Converteuse na segunda esposa do rei Wacho (510|539) e foi nai das princesas Visigarda, que se había casar con Teodeberto I de Austrasia (533 -548), e Valderada, que se había casar con Teodebaldo da Austrasia (547/548 - 555) e despois con Garibaldo I de Baviera (555 - 591).
## Notas 
## Véxase tamén 
### Bibliografía 
*
Symposiachrus browni

A ***Symposiachrus browni*** é unha especie de ave da familia monarchidae. É endémica das Illas Salomón.

O seu hábitat natural son os bosques subtropicais ou tropicais das terras baixas. Está ameazado pola destrución do seu hábitat.

## Notas
Juan Sornichero Castro

**Juan Sornichero Castro**, nado  en Alcantarilla o 25 de febreiro de 1941 e finado na Coruña o 27 de agosto de 2014 foi un futbolista que xogaba na demarcación de dianteiro. Era fillo do tamén futbolista Ángel Sornichero.

## Traxectoria 
Formado nas categorías inferiores do Real Madrid militou dúas tempadas en Primeira División nas filas do Deportivo da Coruña, tamén xogou na categoría de prata no Racing de Ferrol do que foi o máximo goleador da tempada.

## Notas
Anastasios Giannoulatos

**Anastasios Giannoulatos** (en ), nado no Pireo (Grecia) o 4 de novembro de 1929 e finado en Atenas o 25 de xaneiro de 2025, foi un eclesiástico ortodoxo albanés, arcebispo de Tirana, Durrës e toda Albania desde 1992 até o seu falecemento.
Gastromyzon fasciatus

***Gastromyzon fasciatus*** é unha especie de peixe do xénero *gastromyzon*.

## Morfoloxía 
Os machos poden acadar os 7&nbsp;cm de lonxitude total.

## Distribución xeográfica 
É un peixe de auga doce que habita na illa de Borneo.

## Notas 
## Véxase tamén 
### Bibliografía 
* Fenner, Robert M.: *The Conscientious Marine Aquarist*. Neptune City, Nova Jersey, Estados Unidos : T.F.H. Publications, 2001.
* Helfman, G., B. Collette e D. Facey: *The diversity of fishes*. Blackwell Science, Malden, Massachusetts, Estados Unidos , 1997.
* Hoese, D.F. 1986: . A M.M. Smith e P.C. Heemstra (eds.) Smiths' sea fishes. Springer-Verlag, Berlín, Alemaña.
* Maugé, L.A. 1986. A J. Daget, J.-P. Gosse e D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB Bruxelas; MRAC, Tervuren, Flandres; e ORSTOM, París, Francia. Vol. 2.
* Moyle, P. e J. Cech.: *Fishes: An Introduction to Ichthyology*, 4a. edición, Upper Saddle River, Nova Jersey, Estados Unidos: Prentice-Hall. Ano 2000.
* Nelson, J.: *Fishes of the World*, 3a. edición. Nova York, Estados Unidos: John Wiley and Sons. Ano 1994.
* Wheeler, A.: *The World Encyclopedia of Fishes*, 2a. edición, Londres: Macdonald. Ano 1985.
João Francisco Salm

**João Francisco Salm**, nado en&nbsp;São Pedro de Alcântara o&nbsp;11 de outubro de 1952, &nbsp;é un bispo católico brasileiro, &nbsp;bispo diocesano de Tubarão.

## Traxectoria 
Fillo de Francisco Salm e Maria Ida Schmitt Salm. Con 12 anos, en 1965 ingresou no preseminario de Antônio Carlos, onde completou os seus estudos primarios. Entre 1967 a 1972 fixo estudos secundarios no seminario menor deBrusque. De 1975 a 1979 cursou teoloxía no Instituto Teolóxico de Santa Catarina en Florianópolis. O 13 de maio de 1979 foi ordenado diácono en Camboriú, e presbítero, o 30 de xuño, no Santuário de Azambuja en Brusque. De 1980 a 1983 foi profesor no Seminario Menor Metropolitano en Brusque e no ano seguinte tamén reitor do mesmo seminario, do santuario, rexente da coral e director do Museo Dom Joaquim. A partir de 1984 foi administrador parroquial de Santa Catarina en Brusque. Exerceu eses cargos ata o final de 1991. De 1992 a 2008 foi reitor do Seminario de Teoloxía. Foi xuíz do Tribunal Eclesiástico de Florianópolis de 1992 a 1996 e de 2006 a 2008 foi coordinador arquidiocesano de pastoral da arquidiocese. Entre 2009 e 2011 foi párroco de Santa Teresinha en Brusque. Foi en 2011 elixido administrador da arquidiocese de Florianópolis, ata a chegada do novo arcebispo, Wilson Tadeu Jönck. Bieito XVI nomeouno bispo da diocese de Tubarão o 26 de setembro de 2012.
Vladimir Beschastnykh

**Vladímir Yevguénievich Beschástnyj** (en ruso: Влади́мир Евге́ньевич Бесча́стных) nado o 1 de abril de 1974 en Moscova é un exfutbolista ruso que xogaba na demarcación de dianteiro.

## Traxectoria
Participou coa Selección de fútbol de Rusia na Mundial de Fútbol Estados Unidos 1994 e o de Corea/Xapón 2002, sendo o máximo goleador da selección rusa.
## Palmarés 
## Véxase tamén
Xert

**Xert** é un municipio da Comunidade Valenciana, situado na provincia de Castelló, na comarca do Baix Maestrat. A súa poboación residente é de 819 habitantes (INE 2014).

Na Mola Murada, montaña dentro do municipio, atópanse restos dun gran poboado da Idade de Bronce. A súa economía baséase na agricultura e gandería.

## Véxase tamén 
### Ligazóns externas 
*Sitio web oficial
Iuri Levitán

**Iuri Borísovich Levitán** (en ruso: Ю́рий Бори́сович Левита́н), nado o 2 de outubro de 1914 e finado o 4 de agosto de 1983, foi un locutor de radio soviético, célebre polos seu partes de guerra en Radio Moscova, que adoitaba comezar dicindo: "Atención, fala Moscova!" (). A súa profunda voz anunciou vitorias en batalla, avisos de bombardeo, e a rendición de Alemaña á Unión Soviética o 9 de maio de 1945. Tamén foi quen fixo pública a primeira información da morte de Stalin, e da primeira viaxe tripulada ao espazo. A súa voz era inmediatamente recoñecida polo público soviético.

Levitán era xudeu, e naceu en Vladímir, Rusia; o seu pai, Boris Levitán, era xastre, e a súa mai, María, era ama de casa. Levitán chegou a Moscova procurando unha carreira artística como actor, pero os seus fracasos levárono a se conformar cun posto de locutor. O seu fabuloso ton de voz era unha excelente baza, pero foi contratado coa condición de se desfacer do seu forte acento de Vladímir. Foi o mesmo Stalin quen recoñeceu o valor nos medios de Levitán, esixindo persoalmente ás autoridades da radio soviética o seu ascenso a locutor principal.

Ao dar comezo a segunda guerra mundial en Rusia, Levitán foi evacuado a Sverdlovsk no outono de 1941 xunto coa emisora, que foi desmontada e trasladada ao leste para poder seguir emitindo lonxe da fronte. Naquel tempo o paradeiro de Levitán era un segredo de Estado, debido á súa importancia como a máis destacada personalidade da radio soviética. Os militares do Exército Vermello adoitaban dicir que a voz de Levitán tiña a forza dunha división enteira. Para o Terceiro Reich, Levitán era o inimigo número 1, mesmo por diante de Stalin, e había unha recompensa de 250.000 marcos pola súa cabeza.

Tras a guerra informou de eventos na Praza Vermella e anunciaba proclamacións estatais. Entre 1978 e 1983 anunciou o solemne "Minuto de Silencio" anual para conmemorar a vitoria na Grande Guerra Patriótica. En 1980 foille outorgado o título de Artista do Pobo da URRS. Faleceu en 1983 en Prókhorovka, durante as cerimonias do aniversario da Batalla de Kursk. Está enterrado no famoso cemiterio de Novodevichy, en Moscova.

## Notas 
## Véxase tamén
Billetes da coroa checoslovaca (1945)

240px|right|miniatura|Billete 1.000 Kčs, 1945
En 1945, foron introducidos catro tipos distintos de billetes da coroa checoslovaca. Os primeiros foron as emisións de Bohemia e Moravia, e Eslovaquia, os cales foron reselados con selos adhesivos. Os valores faciais foron de 100, 500 e 1.000 korun. Os segundos (datados de 1944) foron impresos na Unión Soviética e foron emitidos en valores de 1, 5, 20, 100, 500 e 1.000 korun. Os terceiros foron billetes impresos localmente polo goberno con valores de 1, 5, 10, 20, 50, 100, 500, 1.000 e 2.000 Korun. Os cuartos foron emisións do Banco Nacional Checoslovaco, con valores faciais de 1.000 e 5.000 Korun. O Banco Nacional emitiu billetes de 500 korun dende 1946, mentres que o goberno continuou emitindo billetes de entre 5 a 100 korun, o billete de 1 korun foi substituído por unha moeda en 1946.

## Véxase tamén
### Outros artigos
* Billetes da coroa checoslovaca (1919)
* Billetes da coroa checoslovaca (1953)
*Coroa (moeda)
*Coroa eslovaca

### Ligazóns externas
*Páxina de visualización de billetes dende o sitio web da Asociación Numismática Checa (*Česká numismatická společnost*):
:Billetes da guerra do Exército vermello
:Billetes eslovacos reselados
:Billetes e bonos do tesouro checoslovacos
*Páxina de visualización de billetes dende o website "Billetes de Checoslovaquia, da R. Checa e Eslovaquia" (*Papírová platidla Československa 1918-1993, České republiky a Slovenské republiky 1993 - 2008*)
:Billetes da guerra do Exército vermello
:Billetes da guerra reselados do Exército vermello
:Billetes eslovacos reselados
:Billetes e bonos do tesouro checoslovacos
:Billetes e bonos do tesouro checoslovacos non circulados
Phaethornis ruber

***Phaethornis ruber*** é unha especie de ave da familia trochilidae. Habita en Bolivia, Brasil, Colombia, Ecuador, Perú, Venezuela e Güiana. Con 7,5&nbsp;cm e un peso de 3 gramos, está entre os colibrís máis pequenos que existen. O seu hábitat natural son os bosques húmidos.

## Notas
Xilxes

**Xilxes** (en castelán e tamén oficial: *Chilches*) é un municipio da Comunidade Valenciana, situado na provincia de Castelló, na comarca da Plana Baixa. A súa poboación residente é de 2.853 habitantes (INE 2014).

A súa economía baséase na agricultura, especialmente no cultivo de laranxas. Na actualidade estase a desenvolver rapidamente o sector turístico, xa que o concello ten praia. Hai que destacar tamén a industria cerámica tan presente na provincia de Castelló.

## Véxase tamén 
### Ligazóns externas 
*Sitio web oficial
Samir Nasar

**Samir Nasar** (en ), nado no Líbano o 5 de xullo de 1950, é un eclesiástico católico maronita, dende 2006 arcebispo de Damasco.
## Traxectoria 
Completou os estudos secundarios no seminario patriarcal de San Marón en Ghasir en 1974, e posteriormente estudou Teoloxía na Universidade San Xosé de Beirut e no Instituto Católico de Lión, graduándose en 1976. Posteriormente estudou Historia na Universidade Lión III.

Foi ordenado sacerdote o 17 de agosto de 1980, e traballou como párroco. En 2005 foi nomeado corbispo.

O 10 de xuño de 2006 foi elixido arcebispo de Damasco polo Santo Sínodo da Igrexa Maronita. Recibiu a consagración episcopal o 26 de novembro de 2006 de mans do patriarca de Antioquía Nasrala Pedro Sufair.

## Notas
Igrexa ortodoxa finlandesa

A **Igrexa ortodoxa finlandesa** (en ) é unha igrexa ortodoxa autónoma do patriarcado ecuménico de Constantinopla en Finlandia. A igrexa ten o recoñecemento legal como igrexa nacional do país, xunto á Igrexa luterana evanxélica de Finlandia.

Ten orixe no traballo dos misioneiros medievais de Novgorod en Carelia, e foi parte da Igrexa ortodoxa rusa até 1923. Hoxe estrutúrase en tres dioceses, e conta con arredor de 58.000 fieis.

## Véxase tamén 
### Ligazóns externas 
*Páxina web oficial .
Sebastian Francis Shaw

**Sebastian Francis Shaw**, nado o 14 de novembro de 1957 en Padri Jo Goth (Paquistán), é un eclesiástico católico latino paquistaní, actual arcebispo de Lahore dende 2013.
Paul Hinder

**Paul Hinder**, nado o 22 de abril de 1942 en Bussnang (Suíza), é un eclesiástico católico latino suízo, actual vigairo apostólico de Arabia meridional dende 2005.

## Traxectoria 
Paul Hinder naceu o 22 de abril de 1942 en Lanterswil, unha vila dende 1996 parte do concello de Bussnang, na diocese de Basilea, en Suíza. O 18 de setembro de 1966 profesou como relixioso capuchino, e o 4 de xullo de 1967 foi ordenado sacerdote.

O 21 de marzo de 2005 foi nomeado vigairo apostólico de Arabia, dende 2011 vigairía apostólica de Arabia meridional.

O 13 de maio de 2020 foi nomeado por Francisco administrador apostólico da vigairía apostólica de Arabia setentrional, logo do pasamento de Camilo Ballin.
## Obra 
*

## Notas
Intercalación (química)

::*Para a intercalación de moléculas no ADN ver Intercalación (bioquímica).*
En química, a **intercalación** é a inclusión ou inserción reversible dunha molécula (ou ión) nos compostos ou materiais con estruturas formadas por capas. Son exemplos os compostos de intercalación do grafito.

:miniatura|Modelo de intercalación do potasio no grafito.
Moitos sólidos formados por capas levan intercaladas moléculas *hóspedes*. Un exemplo famoso é a intercalación de ións potasio no grafito. a Intercalación expande o espazo de van der Waals que hai entre as láminas, o cal require enerxía. Xeralmente esta enerxía é subministrada por transferencia de carga entre o *hóspede* e o sólido *hospedador*, é dicir, un proceso redox. Dous compostos de grafito de potasio son  KC8 e KC24. Outros compostos distintos son os fluoruros de carbono (por exemplo, (CF)x e (C4F)), que se preparan por reacción do flúor con carbono grafítico. A cor é cincenta, branca ou amarela. O enlace entre os átomos de carbono e de flúor é covalente; este flúor non está intercalado. Estes materiais foron considerados como cátodos en varias baterías de litio.

[miniatura|820px|Intercalación do Li nun cátodo de [disulfuro de titanio. O proceso implica o inchamento nun eixe do cristal e a transferencia de carga desde o Li ao Ti.]]

Tratar o grafito con ácidos fortes en presenza de axentes oxidantes, causa a oxidación do grafito. O bisulfato de grafito, [C24]+[HSO4]−, prepárase seguindo esa estratexia usando ácido sulfúrico e algo de ácido nítrico ou ácido crómico. O análogo perclorato de grafito pode obterse de xeito similar por reacción con ácido perclórico.

Ademais do grafito, outros *hospedadores* ben coñecidos para a intercalación son os dicalcoxénidos de metais en capas como o disulfuro de tántalo e o oxicloruro de ferro.

De maneira característica, a intercalación é analizada por difracción de raios X, xa que o espazado entre as capas se incrementa, e tamén por condutividade eléctrica, xa que a transferencia de carga altera o número dos portadores de carga.

## Exfoliación 
Un caso extremo de intercalación é a separación completa de capas dun material. Este proceso denomínase exfoliación. Xeralmente requírense condicións agresivas que implican solventes polares e reactivos agresivos.

## Materiais relacionados 
En bioquímica, a intercalación é a inserción de moléculas entre as bases do ADN. Este proceso utilízase como un método para analizar o ADN e tamén para explicar certos tipos de envelenamentos.

Os clatratos son substancias químicas que constan dun retículo que atrapa ou contén moléculas. Xeralmente os compostos clatratos son poliméricos e envolven completamente a molécula incorporada. Os compostos de intercalación non son tridimensionais, a diferenza dos compostos clatratos. Segundo a IUPAC, os clatratos son "compostos de inclusión nos que a molécula *hóspede* está nunha gaiola formada pola molécula *hospedadora* ou polo retículo de moléculas *hospedadoras.*"

## Notas 
## Véxase tamén 
### Outros artigos 
* Clatrato: nos que unha molécula queda incluída dentro dun retículo
* Stacking (química)
* Composto de intercalación do grafito
Marea de Vigo

**Marea de Vigo** foi un movemento político creado na cidade de Vigo o 12 de setembro de 2014, e saíu Rubén Pérez, membro de Esquerda Unida, como o candidato da Marea. A candidatura foi apoiada por Esquerda Unida e Anova, que conseguiron tres escanos no concello de Vigo, mais non foi apoiada nin por Podemos, nin por Equo ou Piratas de Galicia, pois estes dous últimos presentáronse nunha lista con Vigo en común.

Nas eleccións de 2019 conseguiron dous escanos no concello de Vigo. Un para o líder da coalición, Rubén Pérez e outro para a poeta Oriana Méndez, membro de Anova-Irmandade Nacionalista.

Nas eleccións de 2023 quedaron fóra do concello de Vigo ao non chegar ao limiar mínimo do 5% requirido para obter representación na corporación municipal. 
 
## Notas 
## Véxase tamén 
### Ligazóns externas 
*Páxina web
Olímpico Futebol Clube

O **Olímpico Futebol Clube** es un club de fútbol da cidade de Aracaju, no estado do Sergipe.

## Historia 
Fundado como *Siqueira Campos Futebol Clube* en 1931 por militares do 28º Batallón de Cazadores, polo que recibiu o alcume de "Leão da Caserna".

En 1939 mudou de nome establecéndose o actual, Olímpico Futebol Clube, e o club entrou na súa época máis gloriosa, conquistando o campionato de Sergipe en 1946 e 1947 e colocándose segundo en 1948 e 1949. Na década de 1990 pasou por problemas financeiros e en 1996 optou por deixar Aracaju para se recolocar en Itabi previo acordo que o concello pagaría os gastos do club, pasou a denominarse Olímpico de Itabi e rematou en quinto lugar. En 1997 mudou a sede para Carmópolis, pero sen éxito e na metade do compionato trocou a sede para Lagarto, o Olímpico quedou en último lugar da liga e baixou á segunda categoría do campionato sergipano, volvendo á primeira serie en 2000, aínda que baixou de novo. No ano 2005 mudou definitivamente de sede, establecéndose en Pirambu, alterando o seu nome para Olímpico Pirambu Futebol Clube.

## Títulos 
### Estatais 
* **Campionato Sergipano de Fútbol: 2** (1946 e 1947)
* **Campionato Sergipano de Fútbol Serie A2: 2** (1985 e 1987)
* **Torneo Inicio: 2** 1944 e 1950

## Véxase tamén 
### Ligazóns externas 
* Historia do Olímpico Futebol Clube
Marea Pontevedra

**Marea Pontevedra** é un movemento cidadán e político creado na cidade de Pontevedra que se presenta ás eleccións municipais de maio de 2015.

O candidato é o escritor e xornalista, Luís Rei Núñez. No movemento participan diversos partidos políticos, como Anova, Esquerda Unida, Podemos, Espazo Ecosocialista Galego e Equo.

Nas eleccións municipais de 2015 obtivo dous escanos. 

Nas eleccións municipais de 2019 non obtivo escanos.
## Notas 
## Véxase tamén 
### Outros artigos
*Marea Atlántica
*Marea de Vigo
*Ferrol en Común
*Compostela Aberta
*Lugonovo

### Ligazóns externas 
*Páxina oficial
The Association

miniatura|O grupo en 1968
**The Association**&nbsp;é un grupo de música pop formado en 1965 orixinario de California, sobranceiro polos seus temas do xénero sunshine pop. Durante a década de 1960 tiveron varios temas á cabeza do Billboard e foi o grupo líder no Festival Pop de Monterey de 1967.
## Historia 
Jules Alexandre&nbsp;estaba en&nbsp;Hawaii en 1962 realizando o servizo militar na mariña e alí coñece a&nbsp;Terry Kirkman que acordan volver a reunirse tras Jules rematar na mariña. En 1963 os dous están nos&nbsp;&nbsp;Ánxeles e comezan a explorar a escena musical da cidade.&nbsp;

A suxestión de Kirkman adoptaron o nome The Association, o grupo orixinal compúñase de&nbsp;Alexandre, que utilizou o seu apelido, Gary, nos dous primeiros álbums e que cantaba e tocaba a guitarra; Kirkman tamén cantaba e tocaba variedade de instrumentos de vento, metal e percusión, Brian Cole, cantante tamén e guitarrista,&nbsp;Ted Bluechel, Jr. á batería, guitarra, baixo e tamén cantante, e finalmente&nbsp;Bob Page á guitarra, banjo e como cantante.&nbsp;Jim Yester&nbsp;substituíu a Page.

## Discografía 
### Álbums de estudio 
* *And Then... Along Comes The Association* - Valiant VLM-5002/VLS-25002 (#5, 1966)
::*Reissued in 1967 on Warner Bros. W-1702/WS-1702*
* *Renaissance* - Valiant VLM-5004/VLS-25004 (#34 1967)
::*Reissued in 1967 on Warner Bros. W-1704/WS-1704*
* *Insight Out* - Warner Bros. W-1696/WS-1696 (#8, 1967)
* *Birthday* - Warner Bros. W-1733/WS-1733 (#23, 1968)
* *The Association* - Warner Bros. WS-1800 (#32, 1969)
* *Stop Your Motor* - Warner Bros. WS-1927 (1971)
* *Waterbeds in Trinidad!* - Columbia KC-31348 (1972)
* *Vintage* - CBS Special Products BT-19223 (1983)
* *The Association 95: A Little Bit More* - Track Records (1995)

### Outros 
* *Greatest Hits* - Warner Bros. WS-1767 (#4, 1968)
* *Goodbye, Columbus (Soundtrack)* - Warner Bros. WS-1786 (#99, 1969)
* *The Association Live* - Warner Bros. 2WS-1868 (#79, 1970)
* *Just the Right Sound* - The Anthology 1966-1981 (Double CD, released in 2002 as Warner Bros. / Rhino R2 78303, incluíndo dúas tomas inéditas ('The Machine', 'Better Times') de 1966. Unha variación de importación tamén inclúe a toma 'Caney Creek')
* *New Memories* - Hitbound Records 51-3022 (1983) (por varios artistas, incluíndo The Association, Bobby Vee, Mary McGregor e Mike Love)

### Sinxelos 
## Véxase tamén 
### Ligazóns externas 
* Site officiel du groupe The Association 
* Páxina da Sala da Gloria do grupo 'The Association' 
* Cita de Fred Bronson, *The Billboard Book of Number One Hits*, Billboard, 1988 
* Sitio oficial de Jim Yester 
* Programa especial de radio en homenaxe a Curt Boettcher
CEIP Bergantiños

O **CEIP Bergantiños** é un centro pertencente á rede pública de colexios da Xunta de Galicia, situado en Carballo. Nel impártense clases de educación infantil (de 3 a 5 anos) e de educación primaria (de 6 a 12 anos). Leva o nome da comarca de Bergantiños. Está situado na rúa Carballo Calero, e inaugurouse o 25 de maio de 1980.

## Información 
O centro ten 630 alumnos e alumnas. Conta cunha biblioteca, cunha aula de lingua inglesa, aula de relixión católica, ximnasio, secretaría, aula de orientación, comedor, conserxería, dúas aulas do profesorado e aula de música, ademais das aulas do alumnado. Recentemente foi ampliado ao ser incluídas no centro as aulas de educación infantil.

## Véxase tamén
### Ligazóns externas
*www.edu.xunta.es/centros/ceipbergantinhos/
Ferrol en Común

**Ferrol en Común** é un movemento cidadán e político creado na cidade de Ferrol que se presentou ás eleccións municipais de maio de 2015. O candidato foi o membro de Esquerda Unida Jorge Suárez. No movemento participaron diversos partidos políticos, como Esquerda Unida, Anova e membros de Podemos a título individual.

## Historia 
[miniatura|dereita|[Jorge Suárez.]]
Nas eleccións municipais de 2015 FeC foi o segundo partido máis votado (7&nbsp;142 votos, 21,98%), conseguindo 6 asentos no concello. Ao ser a forza de esquerdas máis votada, Jorge Suárez saíu elixido como alcalde cos votos de FeC, o Partido dos Socialistas de Galicia e o Bloque Nacionalista Galego. 

Nas eleccións municipais de 2019 conseguiron tres escanos, a metade que na lexislatura anterior, pasando a ser a terceira forza, por detrás de PP e PSdeG.

## Notas 
## Véxase tamén 
### Outros artigos
*Marea Atlántica
*Marea de Vigo
*Marea Pontevedra
*Compostela Aberta
*Lugonovo

### Ligazóns externas 
*Twitter oficial
Antonio Cairoli

**Antonio Cairoli**, nado en Patti (Sicilia) o 23 de setembro do 1985, é un piloto de motocrós italiano, máis coñecido como **Tony Cairoli**.

## Traxectoria 
Corre no Campionato do Mundo de Motocrós, no que leva gañados 9 títulos, o que o converte no segundo piloto máis laureado da historia deste deporte. Gañou dous títulos mundiais na categoría MX2 (2005 e 2007) e sete na máxima categoría, cando aínda se chamaba MX1 (2009, 2010, 2011, 2012 e 2013) e na renomeada MXGP (2014 e 2017).

## Véxase tamén 
### Ligazóns externas 
* Web oficial de Tony 

## Notas
Copa Rio Branco

A **Copa Río Branco **foi unha competición de fútbol entre as seleccións do Brasil e o Uruguai que se celebrou entre 1931 e 1976.

## Historia 
A primeira edición da copa celebrouse en 1931 no&nbsp;Estadio das Laranjeiras no&nbsp;Río de Xaneiro, mentres as outras foron no&nbsp;Estadio Centenario de&nbsp;Montevideo e no&nbsp;Estadio do Pacaembu de&nbsp;São Paulo e no de São Januário de Río de Xaneiro. Brasil gañou a copa 7 veces e o Uruguai gañouna 4 veces. En 1967 ao quedaren empatadas na clasificación consideráronse gañadoras ás dúas seleccións.

## Resultados 
## Ligazóns externas 
* Arquivo RSSSF
Lugonovo

**Lugonovo** foi un movemento cidadán e político creado na cidade de Lugo que se presentou ás eleccións municipais de maio de 2015 obtendo tres concelleiros. Xurdiu da confluencia de Gañemos Lugo e Lugo en Común como ferramenta política de loita contra o que identificaba como un proceso de "descomposición institucional".

## Historia 
O candidato nas eleccións de 2015 foi o mestre de Abadín Santiago Fernández Rocha. Logo das Eleccións municipais de 2015 en Galicia, Lugonovo conseguiu tres representantes na corporación. Para a investidura do candidato do Partido dos Socialistas de Galicia puxo como condición a renuncia de Xosé López Orozco, alcalde até aquel momento, pola súa vinculación con varios casos de corrupción, negándose a apoiar a persoas imputadas como representantes públicas. Finalmente, Lara Méndez foi elixida alcaldesa de Lugo.

Na creación do movemento participaron diversos partidos políticos, como Anova, Podemos e Espazo Ecosocialista Galego, mais a diferenza doutros municipios non Esquerda Unida que decidiu apoiar á candidatura Alternativa Cidadá de Esquerdas.

Lugonovo perdeu a representación no concello de Lugo tras as eleccións municipais de 2019, no contexto dunha forte fragmentación no campo da esquerda, con candidaturas separadas de Podemos (4% do voto), Esquerda Unida (2,74%) e o propio Lugonovo (2,77%).

## Notas 
## Véxase tamén 
### Outros artigos
*En Marea
*Marea Atlántica
*Marea de Vigo
*Marea Pontevedra
*Compostela Aberta
*Ferrol en Común

### Ligazóns externas 
*Páxina oficial 
*Twitter oficial
Azulenta común

A **azulenta común** (***Prunella modularis***) é unha especie de ave paseriforme da familia Prunellidae amplamente distribuída por toda Europa. O seu aspecto apagado e pouco rechamante faino difícil de distinguir dun paporrubio xuvenil, dunha pica dos prados ou dun carrizo. Non obstante, o seu estraño hábito de apareamento, con tríos dun macho con dúas femias, ou dunha femia con dous machos, faino moi particular.

O seu canto é un chirlo rápido, plano, agudo, monocorde.

O seu niño é unha cunca herbácea, revestida de musgo ou pelo, con 4-5 ovos postos en 2-3 niñadas de abril a xuño.

Vive entre arbustos, entre a maleza, comendo pequenos insectos e sementes.

Cría en toda Europa menos en Islandia; especialmente en uceiras e marismas con matogueira densa, en zonas costeiras, bosques densos, cultivos e xardíns.

## Subespecies 
Recoñécense as seguintes subespecies:
* *Prunella modularis hebridium*
* *Prunella modularis occidentalis*
* *Prunella modularis modularis*
* *Prunella modularis mabbotti*
* *Prunella modularis meinertzhageni*
* *Prunella modularis fuscata*
* *Prunella modularis euxina*
* *Prunella modularis obscura*

## Notas 
## Véxase tamén 
### Bibliografía 
* Hume. Rob. 2020. *Guía de campo de las aves de España y Europa*. Ediciones Omega ISBN 84-282-1317-8
### Ligazóns externas 
* Canto
* Ficha da especie (PDF), por Javier Blasco-Zumeta
Robert Ndlovu

**Robert Christopher Ndlovu**, nado o 25 de decembro de 1955 en Tshongokwe (Matabeleland, Rodesia do Sur), é un eclesiástico católico latino zimbabwense, actual arcebispo metropolitano de Harare dende 2004.
Diocese católica latina de Laghouat

A **diocese de Laghouat** (en ) é unha sé da Igrexa católica latina inmediatamente suxeita á Santa Sé. En 2014 tiña un total de 1.200 bautizados, sobre unha poboación total de 4.324.000 habitantes. En 2017 foi nomeado bispo John Gordon MacWilliam.

## Territorio 
A diocese ten xurisdición sobre todo o territorio alxeriano ao sur do Atlas.

O territorio está dividido en 11 parroquias. A sé episcopal é a cidade de Laghouat.

## Historia 
O 19 de xullo de 1901 foi erixida a prefectura apostólica de Ghardaïa en territorios da vigairía apostólica do Sáhara e Sudán. O 10 de xuño de 1948 foi elevada a vigairía apostólica de Ghardaïa no Sáhara.

O 5 de xullo de 1954 cedeu parte do seu territorio para erixir a prefectura apostólica do Sáhara Occidental.

O 14 de setembro de 1955 foi elevada a diocese, tomando o nome actual e fixando a sé en Laghouat.

## Episcopoloxio 
;Prefectos apostólicos
* Charles Guérin (1901 - 1910, finado)
* Henri Bardou (1911 - 1916, renuncia)
* Louis David (1916 - 1919, finado)
* Gustave-Jean-Marie Nouet (8 de abril de 1919 - 1941, finado)
* Georges-Louis Mercier (13 de xuño de 1941 - 10 de xuño de 1948, elevación da sé)
;Vigairos apostólicos
* Georges-Louis Mercier (10 de xuño de 1948 - 14 de setembro de 1955, elevación da sé)
;Bispos
* Georges-Louis Mercier (14 de setembro de 1955 - 11 de xaneiro de 1968, renuncia)
* Jean-Marie Michel Arthur Alix Zacharie Raimbaud (11 de xaneiro de 1968 - 25 de xuño de 1989, finado)
* Michel-Joseph-Gérard Gagnon (4 de febreiro de 1991 - 1 de xuño de 2004, finado)
* Claude Jean Narcisse Rault (26 de outubro de 2004 - 16 de marzo de 2017, retirado)
* John Gordon MacWilliam (dende o 16 de marzo de 2017)

## Notas 
## Véxase tamén 
* Perfil en Catholic-Hierarchy.org 
* Perfil en GCatholic.org
Raimun Aid

**Raimun Aid** (en ), nado na gobernación do Monte Líbano o 6 de agosto de 1930 e finado o 11 de xuño de 2012, foi un eclesiástico católico maronita, arcebispo de Damasco entre 1999 e 2005.

## Notas
CEIP Ramón Cabanillas

O **CEIP Ramón Cabanillas** é un centro pertencente á rede pública de colexios da Xunta de Galicia, situado en Santiago de Compostela. Nel impártense clases de educación infantil (de 3 a 5 anos) e de educación primaria (de 6 a 12 anos). Leva o nome do escritor Ramón Cabanillas.

Está situado no barrio de Pontepedriña, na rúa de Jose Antonio Souto Paz. Comezou o seu funcionamento no curso 2010/2011 agrupando o anterior CEIP Ramón Cabanillas e o CEIP Colexiata de Sar.

## Véxase tamén 
### Ligazóns externas 
* Páxina do colexio Ramón Cabanillas
Lautoka F.C.

**Lautoka FC** é un equipo de fútbol de Fiji con sede en Lautoka e que xoga no estadio Churchill Park. Coñécese co alcume de **Baby Blues**.

## Historia
Lautoka foi un dos membros fundadores da Fiji Indian Football Association, formada en 1938, que se transformou na Fiji Football Association en 1961.

## Palmarés
***Campionato de Liga (por distritos): 7**
:: 1984, 1988, 2009, 2017, 2018, 2021, 2023
* **Campionato entre distritos: 17**
:: 1941, 1942, 1949, 1950, 1953, 1957, 1958, 1959, 1962, 1964, 1965, 1973, 1984, 1985, 2005, 2008.
***Batalla dos Xigantes: 1**
:: 1985.
***Copa da Fiji Football Association: 3**
:: 1997, 2000, 2002.

## Actuación nas competicións da OFC
***Liga de Campións da OFC**: 2 aparicións
::**Mellor**: 2° no Grupo B 2010
::2010: 2° no Grupo B
::2011: 3° no Grupo A
José Luis Puente Domínguez

**José Luis Puente Domínguez**, nado o 31 de marzo de 1918 en Santiago de Compostela e finado na mesma cidade o 12 de febreiro de 2006, foi un médico galego, especializado en anatomía e patoloxía cirúrxica.

## Traxectoria 
Naceu nunha familia vencellada á medicina, pois seu pai era José Puente Castro, daquela un dos doutores máis importantes de Galicia. Licenciouse en Medicina e Cirurxía pola Universidade de Santiago de Compostela en 1941 con premio extraordinario, ao obter a matrícula de honra en todas as materias. Foi alumno interno de Anatomía con Ángel Echeverri e axudante de cirurxía na consulta de seu pai no Hospital Provincial desde 1939 a 1942. Doutorouse en Medicina pola Universidade de Madrid (1944) cunha tese sobre a cavidade medular dos ósos longos".

En 1942 acadou a praza de profesor auxiliar de Anatomía e trasladouse cunha bolsa a Viena, onde estivo traballando como axudante no Instituto Anatómico que dirixía Eduard Pernkopf, anatomista austríaco que acabaría sendo reitor da universidade vienesa. Precisamente de Pernkopf, naquela altura un membro destacado do Partido Nazi, traduciu os seis tomos da *Topographische Anatomie des Menschen*, coñecido como o *Atlas Pernkopf*. En 1945 recibe outra bolsa, neste caso do CSIC, para ir formarse ao Porto: alí traballou co anatomista portuense Hernâni Monteiro.

Accedeu á cátedra de Anatomía na Universidade de Salamanca en 1948, e ficou na capital salmantina até que se trasladou, en 1952, á Universidade de Santiago de Compostela. Dous anos despois, en 1954, foi escollido catedrático de Histoloxía e de Patoloxía Cirúrxica. Nas súas investigacións traballou a patoloxía biliar e da mama, así como en temas de citometría de cancro de colon e de mama.

A partir de 1960 traballou tamén na sanidade pública española, como cirurxián. Xubilouse en 1987 e desde aquela foi profesor emérito da Universidade de Santiago, e académico da Real Academia Española de Medicina, primeiro como correspondente logo xa, a partir de 1991, de pleno dereito. Ingresou na Academia o 21 de maio de 1991, para ocupar a cadeira de neurocirurxía, cun discurso de ingreso titulado *O ensino da cirurxía*.

Tamén foi presidente da Asociación Española de Cirurxiáns durante dous anos, entre 1982 e 1984.

Participou na redacción do *Diccionario galego de termos médicos* (2002).

## Galardóns 
* Académico da Real Academia Española de Medicina (1991).
* Académico da Real Academia de Medicina e Cirurxía de Galicia (1966).
* Medalla Castelao (1990).
* Presidente de honra e cofundador da Sociedade Galega de Patoloxía Dixestiva.
* Medalla de Ouro da Sociedade Española de Patoloxía Dixestiva
* Medalla de Ouro da Asociación Española de Cirurxiáns.
* Medalla de Ouro da Sociedade Anatómica Española.
* Premio Virgili da Sociedade Catalá de Cirurxía en 1987.
* I Premio Novoa Santos da Asociación de Médicos Galegos en Madrid en 1996.

## Notas 
## Véxase tamén 
### Ligazóns externas 
* Real Academia Nacional de Medicina
* Asociación Española de Cirujanos
Gráfico de Pournelle

[miniatura|300px|Gráfico de Pournelle, co [estatismo (que vai desde "o maior dos males" ó "culto ó Estado") e o racionalismo (que vai desde o irracional ó racionalismo absolutista) como eixes (en inglés).]]
O **gráfico de Pournelle**, desenvolvido por Jerry Pournelle, é un sistema de coordenadas en dúas dimensións que se utiliza para distinguir as ideoloxías políticas. É similar ó gráfico de Nolan, que tamén é un gráfico bidimensional, coa diferenza de que o *eixe X* (chamado estatismo) se refire á actitude ante o Estado e o goberno centralizado (sendo o extremo da dereita o culto polo Estado) e o extremo esquerdo a idea do Estado como "o maior dos males", preferindo a liberdade individual - a diagonal do gráfico de Nolan e o *eixe Y* (chamado racionalismo) refírense ó grao en que se cre que os problemas da sociedade poden ser ou serán resoltos mediante o uso da razón (sendo o extremo superior a completa confianza no progreso social planificado —o poder da razón para formar unha comunidade— e o extremo inferior o escepticismo cara a aqueles esquemas, os que son vistos como utópicos); ademais, aqueles na parte superior deste eixe tenden a desprenderse do costume tradicional, se non entenden a que propósito serve (considerándoo anticuado e probablemente inútil), mentres que os da parte inferior tenden a manter o costume (considerándoo probado polo tempo e probablemente útil).

A clasificación das ideoloxías políticas segundo este gráfico dáse en catro cuadrantes:
# Cuadrante superior dereito - *alto estatismo e alta racionalidade*: Ideoloxías "de esquerda", como o progresismo ("liberais" en inglés norteamericano), o socialismo e o comunismo. 
# Cuadrante dereito inferior - *alto estatismo e baixa racionalidade*: Ideoloxías "de dereita" como o conservadorismo, o fascismo e o nazismo. 
# Cuadrante inferior esquerdo - *baixo estatismo e baixa racionalidade*: Ideoloxías "de esquerda" como o anarquismo clásico (ou anarcosocialismo) e a contracultura. 
# Cuadrante superior esquerdo - *baixo estatismo e alta racionalidade*: Ideoloxías "de dereita" como o libertarianismo e o obxectivismo.

Segundo esta teoría, a diferenza entre pouca ou moita racionalidade hai que enfocala a teorías que fan fincapé na parte sentimental e na acción, fronte a teorías que fan fincapé na parte lóxica e na teoría.

## Véxase tamén 
### Outros artigos 
* Compás político
* Gráfico de Nolan
* Espectro político

### Ligazóns externas 
* Os eixes políticos de Pournelle (en inglés)
Sinfonía nº 3 (Mahler)

A **terceira sinfonía de Mahler** foi estreada parcialmente o 9 de marzo do 1897 pola orquestra filharmónica de Berlín (unicamente os movementos segundo, terceiro e sexto). Foi estreada ó completo en Krefeld en xuño do 1902.

## Estrutura
Trátase dunha obra orquestral con acompañamento vocal no cuarto e quinto movementos. É dunha obra de longa duración e cunha intencionalidade non só artística, senón tamén transcendente.
Os seis movementos que conforman a peza son:

* *Kräftig. Entschieden*
* *Tempo di Menuetto. Sehr Mässig*
* *Comodo. Scherzando. Ohne Hast*
* *Sehr langsam. Misterioso. Durchaus ppp*
* *Lustig im Tempo und keck im Ausdruck*
* ''Langsam. Ruhevoll. Empfunden

## Véxase tamén
### Bibliografía
* Libreto CD: Mahler, Symphonie Nº3 pola Wiener Philharmoniker. Pierre Boulez and Anne Sofie von Otter. Deutsche Grammophon 
### Outros artigos 
* Sinfonía coral
Carl Schleicher

**Carl Schleicher**, sendo o seu nome de nacemento **Cölestin Schleicher**, nado en Lemberg (Lviv), Imperio Austríaco, no ano 1825 e finado en Padua, Reino de Italia, o 2 de outubro de 1903, foi un pintor realista do século XIX.

## Traxectoria 
Desenvolveu a súa obra principalmente en Viena entre os anos de 1860 e 1870. Foi alumno do pintor austríaco Ferdinand Georg Waldmüller. Cargadas de material anecdótico, as pinturas dedicadas ós debates talmúdicos constitúen un valioso rexistro dos usos e costumes dos xudeus asquenacís en Europa, cultura e acervo coñecidos como *Yiddishkayt*.
 
As pinturas de Cölestin Schleicher caracterízanse por seren non só considerablemente descritivas, senón ademais por capturar con incomparable agudeza a atmosfera de estudo que rexía a vida dos talmudistas: estudo por certo non exento de seriedade e dedicación, incluíndo interesantes diálogos e ideas sorprendentes, pero tamén contradicións problemáticas, discusións interminables e un humor desopilante.

## Galería de imaxes 
## Notas 
## Véxase tamén
Isaías Carrasco

**Isaías Carrasco Miguel**, nado en Arrasate en 1964, e finado ibídem o 7 de marzo de 2008, foi un político social-demócrata vasco.

## Traxectoria
Os seus pais eran orixinarios de Morales de Toro (provincia de Zamora). Traballou no sector da construción e nos seus últimos anos traballou para a empresa Bidelan na peaxe da A1 ó seu paso por Bergara.
Militante do Partido Socialista de Euskadi (PSE-EE) e da Unión Xeral de Traballadores (UXT), foi rexedor do concello de Arrasate entre xuño de 2003 e maio de 2007. Formou parte da Comisión Informativa de Desenvolvemento Estratéxico e foi representante do PSE-EE no Consello Sectorial de Medio ambiente. Tamén foi membro da Xunta de Goberno da Comarca de Debagoiena.

O 7 de marzo de 2008, dous días antes das Eleccións Xerais 2008 en España, foi asasinado por Euskadi Ta Askatasuna de tres tiros mentres paseaba polas rúas de Arrasate en compaña da súa muller e da súa filla. Renunciara a levar escolta.

## Notas
A Ponte Nafonso

O termo **A Ponte Nafonso** pode referirse a:

***Ponte Nafonso** é unha construción sobre o río Tambre.

Como topónimo, pode referirse a:

;En Galiza
***A Ponte Nafonso**, lugar da parroquia de Roo, no concello de Noia;
***A Ponte Nafonso**, lugar da parroquia de Cando, no concello de Outes.

## Véxase tamén
### Outros artigos
La Boissière, Calvados

**La Boissière** é un concello francés, situado no departemento de Calvados na rexión da Baixa Normandía, e que conta con de 210 habitantes.

## Xeografía
Sitúase na comarca de Auge. A vila está a 6,5 km ao leste de Cambremer e a 7,5 km ao oeste de Lisieux.

O punto máis alto (176 m) localízase no límite leste, preto dos lugares coñecidos como *les Satis* e *Ferme de la Boissière*. O punto máis baixo (115) corresponde á saída do Algot (afluente do Vie) do territorio, no oeste.

## Toponimia
O nome da localidade está testemuñado baixo a forma *Buxeriam* en 1132, a súa orixe é o *Buxaria*, "terreo poboado de buxos".

## Notas
Administración apostólica católica latina de Harbin

A **administración apostólica de Harbin** é unha sé da Igrexa Católica Latina.

## Territorio 
O seu territorio abrangue parte de Heilongjiang. A sé está na cidade de Harbin, onde está a catedral do Sagrado Corazón.

## Historia 
A administración apostólica foi erixida o 28 de maio de 1931 en territorios da diocese de Vladivostok.

Por mor da situación que vive a Igrexa na República Popular da China, coa creación da gobernamental Asociación Católica Patriótica Chinesa, a sé ten estado vacante até o ano 2011. Nese período, o goberno chinés nomeou entre 1959 e 1992 un administrador apostólico da ACPC, non aceptado pola Igrexa.

En 2011 foi nomeado administrador apostólico Xosé Zhao Hong-chun, non pertencente a ACPC. Porén, en 2012 o goberno volveu nomear un administrador apostólico da ACPC, permanecendo Zhao Hong-chun detido até a consagración do bispo da ACPC.

## Episcopoloxio 
* Celso Benigno Luigi Costantini (28 de maio de 1931 - 28 de novembro de 1933, renuncia)
* Mario Zanin (7 de xaneiro de 1934 - 1946, nomeado nuncio en Chile)
:* *1946 - 2011: Sé vacante.*
* Xosé Zhao Hong-chun (decembro de 2011 - actualidade)
Insignia

miniatura|Insignias da Orde de Sant'Iago da Espada
Unha **insignia** (do latim&nbsp;insignia) é un sinal ou marca que identifica unha institución, un grao, unha asociación ou o status social dunha determinada persoa. As insignias, normalmente, úsanse na forma de emblemas ou distintivos.
## Notas 
## Véxase tamén 
### Outros artigos 
* Bandeira
* selo
Betanzos Novo

**Betanzos Novo** (ou **Betanzos Novo - Son**) é un movemento político creado no concello de Betanzos que se presenta ás eleccións municipais de maio de 2015. A candidatura foi escollida mediante un proceso de primarias abertas. O candidato escollido foi Hipólito Pérez Novo.

A candidatura foi apoiada por Esquerda Unida, Espazo Ecosocialista, Equo e Anova.

## Notas 
## Véxase tamén 
*Marea Atlántica

### Ligazóns externas 
*Páxina oficial
*Twitter oficial
Asemblea Cidadá de Cambre

**Asemblea Cidadá de Cambre** (ou **Asemblea Cidadá de Cambre - SON**) é un movemento cidadán e político creado no concello de Cambre que se presentou ás eleccións municipais de maio de 2015. No movemento participan partidos políticos, coma Anova ou Esquerda Unida e independentes.

Tras un proceso de primarias foi elixido como candidato a alcalde o policía local Juan Campos Malaxechevarría, membro da Coordinadora Nacional de Anova, e como número dous da lista Olga Santos López, que xa era concelleira por Esquerda Unida. Tras as eleccións de maio de 2015 acadaron o posto de concelleiro ambos os dous.

## Notas 
## Véxase tamén 
*Betanzos Novo
*Marea Atlántica

### Ligazóns externas 
*Páxina oficial
*Twitter oficial
René Charles Joseph Maire

**René Charles Joseph Maire**, nado en&nbsp;Gray (Alta Saona) o 29 de maio de&nbsp;1878 e finado en Alxer o 24 de novembro de&nbsp;1949, foi un botánico francés.

## Traxectoria 
A súa carreira botánica comezou moi cedo. Aos 18 anos creou un&nbsp;herbario&nbsp;na Alta Saona, actualmente o museo de historia natural de Gray. En 1905, doutorouse en ciencias, e a partir de 1911 foi profesor de botánica na Facultade das Ciencias de Alxer. Ocupouse principalmente da pescuda da fitopatoloxía no laboratorio da facultade. Recolleu e estudou plantas en&nbsp;Alxeria e en Marrocos de 1902 á 1904. De 1921 ata 1930&nbsp;o goberno marroquí comisionouno para o estudo&nbsp;da&nbsp;flora do Sáhara central, principalmente da cadea montañosa de Hoggar, en 1928.

Foi membro da "Sociedade Micolóxica da Francia" e da "Sociedade de Historia Natural de Mosela" en Metz a partir de 1897.

Terminou a súa carreira como reitor da Universidade de Alxeria.

## Obras 
Publicou numerosas obras, incluíndo &nbsp;contribucións para o estudo da flora da África do Norte (1918-1931).. A súa obra principal é a ''Flore de l'Afrique du Nord*, en 16 volumes, publicada logo da súa morte en 1953.

## Ligazóns externas 
* (en inglés) Abreviatura oficial e lista de nomes de plantas e fungos atribuídos a Ré Charles Joseph Maire no *The International Plant Names Index'' (IPNI) (en inglés).
Colanxiopancreotografía retrógrada endoscópica

A **colanxiopancreatografía retrógrada endoscópica** (**CPRE** ou **CPER**) é un exame de parte do sistema dixestivo que inclúe a vesícula biliar, o páncreas e as canles que drenan estes órganos, mais tamén o fígado; a pequena canle da vesícula (ducto cístico) xúntase ao ducto que sae do fígado (ducto hepático), confluíndo nun ducto maior (o colédoco) que drena o intestino delgado (duodeno - 2ª porción) a través dun orifício, a ampola hepatopancreática. Tras introducir un produto de contraste a través da papila hepatopancreática, canulada cun endoscopio de visión lateral (duodenoscopio) obsérvanse radioloxicamente todos estets ductos. O ducto pancreático, que desemboca na mesma topografía do ducto colédoco, ou sexa, na papila hepatopancreática, é unha das principais causas de complicación na realización deste exame, xa que a súa anatomía, que induce unha fácil canulación, pode levar ao paciente a desenvolver pancreatite tras a realización do CPRE.

É un exame relativamente seguro, de duración moi variable, dependendo da patoloxía e complexidade do caso. Realízase sempre con sedación consciente. Precisa equipamentos de raios-x e uso de contraste. Esixe unha maioría de veces o internamento, por cando menos 24h, tras a súa execución. O endoscopista, un médico con adestramento especial na execución destes exames, examina a vesícula, páncreas, as canles e as súas irregularidades, cálculos ou tumores.

## Riscos 
O principal risco do CPRE é o desenvolvemento dunha pancreatite, que acontece du 3 a un 7% das veces.
Noroeste

**Noroeste** é un punto cardinal entre o norte e o oeste e a igual distancia de ambos. O seu símbolo é NO e NW. É un dos puntos colaterais da rosa dos ventos.
Petros Márkaris

**Petros Márkaris**, nado en Istanbul o 1 de xaneiro de 1937, é un tradutor, dramaturgo, guionista e narrador grego, coñecido especialmente polas súas novelas policiais protagonizadas polo comisario Costas Kharitos.

## Traxectoria 
Naceu en Turquía nunha familia cristiá, de pai armenio (comerciante) e nai grega (ama de casa). Estudou secundaria no colexio austríaco de San Xurxo de Istanbul, e despois estudou Economía en Grecia, Turquía, Alemaña e Austria antes de se especializar na cultura alemá e adicarse á tradución de autores como Bertolt Brecht, Thomas Bernhard ou Arthur Schnitzler. Foi moi eloxiada a súa tradución de *Fausto* de Goethe.

Reside en Atenas desde a década de 1950. Como membro da minoría armenia, durante moitos anos non tivo cidadanía ningunha; obtivo a grega logo da caída da Ditadura dos Coroneis e o retorno da democracia en 1974, xunto co resto dos armenios que vivían en Grecia.

Comezou a súa carreira literaria en 1965 como dramaturgo, coa peza *Η ιστορία του Αλή Ρέτζο*. Desde entón escribiu teatro, guións cinematográficos -coescribiu cinco filmes canda o director Theo Angelopoulos- e a súa famosa serie detectivesca do comisario Charitos, traducida a varios idiomas. Creou o detective Costas Kharitos, un desenganado policía ateniense, para facer unha representación crítica —que el cualifica de *brechtiana*—, da sociedade actual, logo de escribir durante varios anos os guións da serie televisiva *Anatomía dun crime*.

## Obra 
### Narrativa 
* *Νυχτερινό Δελτίο* (1995)
* *Άμυνα ζώνης* (1998)
* *Ο Τσε αυτοκτόνησε* (2003)
* *Βασικός Μέτοχος* (2006)
* *Παλιά, Πολύ Παλιά* (2008)
* *Ληξιπρόθεσμα Δάνεια* (2010)
* *Περαίωση* (2011)
* *Ψωμί, Παιδεία, Ελευθερία* (2012)
* *Τριημερία* (2015)

### Cine 
* *Μέρες του `36* (Theo Angelopoulos, 1972)
* *Ο Μεγαλέξανδρος* (Theo Angelopoulos, 1980)
* *Το Μετέωρο Βήμα του Πελαργού* (Theo Angelopoulos, 1991)
* *Το Βλέμμα του Οδυσσέα* (Theo Angelopoulos, 1995)
* *Μια Αιωνιότητα και μια Μέρα* (Theo Angelopoulos, 1998)
* *Bulutları Beklerken* (Yeşim Ustaoğlu, 2004)

## Premios 
* VII Premio Pepe Carvalho (2012) por *Ληξιπρόθεσμα Δάνεια*.
* Medalla Goethe (2013)

## Notas